MAMMALIA. 71 
nas, tum cutim , tandem etiam ipsam carnem voravit. Portionem harengi «aliti 
aliquando naetus , tentavit, et arrodere coepit. 
Serpentem natricem juniorem spithameum, uti illum magnum de quo 
supra dictum, avide prehendit et ad caudam arrodere coepit, sed mox rejecit. 
In lancem nucleis cerasorum recentibus refertam irruens omnes rosit et 
absumsit quidquid pultis adesset. De ceraso nigro defluentem succum de 
tabula linxit. 
Pyrum plane decorticat, antequam de eo vorare incipiat. Haud multum 
tamen de illo edit. Postea abscondit : iterum oblatum negligit. Cerasa nigra 
quidem et fraga vorat, non vero rubi mora. 
Nucem pruni reine Claude arrodere coepit, ut tamen mox desisteret. 
Cucumeris semina non tangit. Lactucae aliquid manducat. Pruna mirabellas 
quatuor continuo vorat, omnes prius penitus decorticatas ; sed nuces earum 
non tangit. Epistomium subereum lagenae acetariae aufert et rodere incipit. 
Aceto successive imbutum lingit. Sed acetum super orbe oblatum non bibit. 
Quum nuces maturescere inciperent initio Fructiferi mensis in virides nuces 
juglandes incidens avide putamine viridi orbavit ; imo paulo post in glandes in- 
cidens has avidius quoque deglubere et devorare coepit, neglecto quoque lagano 
cum fructibus horaeis parato, quod alias vehementer amabat. Observo tamen de 
glandibus minimam partem eum gustare , sed maximam partem cadere. Etiam 
longius est in una devoranda glande, et longior quam in juglande nuce. 
In semina cannabis paulo post incidens avidissime appetiit et voravit, ut 
etiam os humi applicans quasi lingeret, neque excorticare videretur. Itaque 
postea caulem integrum cannabis femininae mense Vendemiali exhibui , sed 
vix tentatum reliquit. An quod odor fortis, quem recens spirabat, repulerit , 
aut quod semina nondum matura non tentaverint. 
Sorba mollia prorsus non curavit. 
Ilicem cum baccis videns, cum impetu irruit, et aliquot baccas voravit. 
Mespila mollescentia haud detrectavit. Mala licet voraret, tamen si dum 
illis vesceretur , juglans praeberetur , statim abjecit, nucemque appetiit. Panem 
valde amavit, et haud exiguas portiones saepe ex integro pane avulsit. Panem 
cum nucibus commanducatum et in bolum redactum lubens accepit , et sedens 
voravit licet nihil sic rodendum haberet. Nucleos juglandis labiis detentos 
facile abstulit, et mox cibum ex ore desumere didicit. 
Glandes quernas annotinas nactus arrodere coepit, sed mox reliquit, ne- 
seio an ob ariditatem an ob naturam hujus varietatis displicentes. 
